Di sungai di Barat Laut Pasifik Amerika,
renangan tahunan salmon bertembung dengan dunia moden.
Dulu, dataran banjir ini laluan mudah untuk ikan dalam misi.
Namun, kini, laluan ini menjadi pertaruhan maut.
Salmon perlu mengambil peluang
untuk sampai ke kawasan peneluran di hulu sungai.
Ia didorong oleh naluri yang kuat
untuk berenang melawan arus.
Ia perlu berenang sehabis baik.
Jika seekor salmon berjaya,
yang lain pun boleh.
Berjuta-juta salmon yang berhijrah perlu berdepan cabaran berbahaya.
Dari laut terbuka...
ke kawasan pedalaman melepasi tarmak, konkrit, dan besi.
Pengembara yang nekad akan terus berusaha sehingga berjaya.
Jika berjaya,
penghijrahan ini akan membawa nadi nutrien penting dalam badannya
yang menyuburkan rangkaian hutan yang luas yang melalui Barat Laut Pasifik.
Untuk kekal sihat,
hutan ini dan semua yang bergantung padanya...
perlu ikan.
Salmon yang gagah
salah satu makhluk menakjubkan
di seluruh dunia...
yang perjuangannya...
penyesuaian diri, dan pembiakannya
memiliki kuasa untuk memulihara planet yang kian uzur.
Ia sekutu paling berkuasa bagi Bumi yang dalam perjalanan untuk pulih.
Ia berjuang demi masa depannya
dan pada masa sama, berjuang demi masa depan kita.
PERJALANAN UNTUK PULIH
PENCERITAAN OLEH CATE BLANCHETT
Manusia.
Kita buat benda pelik terhadap planet.
Kita cuba membina rumah impian kita,
dan mencipta dunia yang mengelirukan untuk jiran.
Di setiap tempat,
bahaya yang kita bawa menyebabkan kacau-bilau.
Namun, satu makhluk dah lama bersedia untuk berdepan musibah paling teruk.
Berlindung di kubu di Florida,
bersiap sedia berdepan bencana.
Di dalam cangkerang sekeras batu enam kaki bawah tanah.
Cara untuk kekal selamat.
Penyendiri tetap perlu makan.
Bagi kura-kura gopher, meninggalkan lubang mungkin menggerunkan.
Demi mencari pucuk segar, kura-kura perlu keluar dari lubang
dan keluar dari zon selesa.
Sudahlah, jangan terlalu takut.
Jalan sajalah.
Jiran-jiran nampak baik.
Semua sibuk menjaga kehijauan hutan pain berdaun panjang Florida.
Pendebunga.
Penanam pokok.
Pengawal perosak.
Namun, berwaspada dengan beberapa makhluk.
Bagi kura-kura berwaspada,
keluar dari cangkerang berbaloi...
dengan jamuan musim panas.
Namun, kura-kura tidak boleh leka.
Puncak musim panas merupakan musim kebakaran liar.
Ia cara alam menyediakan ruang untuk tumbuhan baharu.
Jika ia tidak kembali ke lubang, ia mungkin akan rentung.
Masa untuk bergerak pantas.
Membara pada suhu lebih 600 darjah,
api memamah satu ekar setiap sepuluh saat.
Hebatnya...
kura-kura itu selamat.
Bagaimana?
Ia tidak sempat pulang.
Ia dah gali bunker keselamatan di serata hutan.
Persiapan bencana bukan hanya menyelamatkan kura-kura.
Lebih 300 spesies mencari perlindungan daripada api yang marak
di dalam lubang kura-kura gopher.
Ia menyelamatkan jiran.
Setiap haiwan memainkan peranan di hutan,
bersama-sama memulihkan tempat tinggal.
Kita akan semakin bergantung kepada wira ini
kerana jaringan hidup yang kita harapkan
terancam dari segala aspek.
Pada tahun 2020,
Australia berdepan musim kebakaran belukar paling teruk.
Satu perlima hutannya menjadi abu.
Tiga bilion haiwan terkorban atau tercedera.
Mungkin masih ada cara untuk memulihkan tanah ini.
Keluang mendarat di pusat bandar Sydney...
dengan beribu-ribu keluang lain.
Hutannya musnah. Pelarian ini cuba untuk hidup di rumah baharu.
Dunia ini bukan macam hutan yang keluang biasa tengok.
Kanopi konkrit.
Cabang elektrik.
Semak yang tajam.
Tiada apa-apa dalam evolusi 50 juta tahun menyediakan keluang untuk semua ini.
Keluang cepat belajar.
Penglihatan malam bantu cari makanan
walaupun di tengah bandar.
Ia perlu makan sebelum subuh.
Selepas syif malam, keluang perlu bekerja di siang hari.
Di taman berdekatan,
tempat yang dulunya tempat persinggahan keluang
kini menjadi tempat bertengger tetap.
Sorok sesuatu yang amat berharga.
Anaknya yang lapar menunggu susu pagi.
Syif siang ada cabaran tersendiri.
Haba.
Musim panas di Sydney selalunya mencecah 43 darjah Celcius.
Lebih panas daripada hutan.
Bahaya untuk kelawar muda.
Ibu kelawar ada helah tersendiri.
Darah mengalir melalui kulit nipis pada sayap
supaya rasa lebih sejuk
dan kipas anak yang kecil.
Namun, suhu masih meningkat.
Ia kepanasan.
Ia perlu cari cara untuk sejukkannya.
Ini cubaan terakhir.
Air.
Ia perlu buat terjunan berani.
Ruang udara penuh...
dengan persaingan.
Namun, keluang boleh urus.
Sekali celup, bulunya terus basah.
Cukup air untuk sejukkan anak
dengan pelukan lembap dan menyelamatkan nyawa.
Walau apa pun cabaran mendatang, keluang akan berusaha untuk bertahan.
Bukan hanya nyawa anaknya dalam bahaya.
Keluang memiliki kuasa untuk membentuk dunia di sekelilingnya.
Hebatnya, setiap keluang boleh mendebunga 50 spesies pokok berbeza...
dan menyebarkan beribu benih pada satu malam.
Walaupun di taman di Sydney,
ada tanda-tanda yang taman semakin pulih.
Lama-kelamaan, jika keluang boleh kembali ke belantara,
penanam pokok yang banyak ini
akan membantu hutan untuk tumbuh semula.
Lebih hijau hutan di Bumi,
lebih banyak manfaat untuk kita semua.
Melindungi udara yang kita hirup dan air yang kita minum.
Kesihatan seluruh planet di masa depan
mungkin bergantung pada benteng terakhir alam semula jadi
dan penghuni yang paling penting.
Nenek ini perlu membesarkan keluarganya.
Setiap bayi ibarat satu rahmat...
tapi bertambah satu mulut untuk disuap.
Keperluan nutrisi gajah hutan sangat tinggi.
Tiada banyak rumput untuk dimakan.
Eloklah ada kedai ubat terbesar Afrika
di depan pintunya.
Hutan hujan Congo.
Perjalanan di jalan yang penuh semak menjadi sangat perlahan.
Ada cara lebih pantas.
Laluan.
Generasi leluhur lalu laluan yang sama...
mencipta beribu-ribu batu laluan sebesar saiz gajah...
menjadikannya jauh lebih mudah untuk lalu.
Laluan ini menuju
ke farmasi hutan.
Tanah liat yang kaya garam dan mineral...
membantunya bertahan dalam cuaca panas.
Macam minuman lumut isotonik.
Jika mahu membesar dengan baik, keluarga ini perlu vitamin segar.
Nenek tahu setiap helah untuk mencari vitamin.
Gajah boleh dengar frekuensi paling rendah berbanding haiwan lain.
Ia boleh guna tapak kaki yang sensitif
untuk mengesan gegaran.
Itulah bunyi buah-buahan segar yang jatuh di atas tanah.
Nenek tahu arah,
dan nenek tahu jalan pintas.
Dalam usaha mencari diet sihat,
perjalanan keluarga ini
meningkatkan kesihatan hutan.
Setiap gajah melepaskan lebih 90 kilogram kompos kaya mineral...
dan merumput beberapa batu tumbuhan bawah yang tersekat setiap hari,
memberi anak pokok yang lambat membesar
peluang untuk berubah menjadi gergasi.
Gergasi dengan kuasa untuk menyelamatkan kita semua.
Manusia meningkatkan jumlah karbon dioksida di atmosfera,
pokok yang tumbuh atas bantuan gajah menurunkan jumlah karbon dioksida.
Kemudian, berlakulah salah satu keajaiban alam semula jadi.
Mengubah karbon dioksida menjadi gula
melalui kuasa cahaya matahari pada daun.
Memerangkap karbon di planet yang kian panas
dalam dahan, batang, dan akar.
Kerja-kerja berkebun gajah membolehkan pokok di hutan tropika Afrika
mengurangkan lebih berbilion tan karbon dioksida setiap tahun.
Gergasi ini membantu kita menurunkan paras karbon dioksida...
dan melawan perubahan iklim.
Sementara nenek mencari keperluannya
untuk melindungi keluarga.
Namun, sejak 30 tahun lalu,
kita kehilangan tiga perempat gajah hutan Afrika kerana pemburuan haram.
Belantara kita semakin uzur,
kita amat memerlukan hidupan liarnya.
Penyembuh terhebat alam semula jadi semakin berkurang di depan mata kita.
Spesies yang paling penting untuk kesihatan planet
antara yang paling berisiko pupus.
Memandangkan semuanya berhubung dengan jaringan hidup yang luas,
nasib sama mungkin akan menimpa kita.
Namun, bagaimana jika kita boleh bantu beberapa haiwan penting
untuk bangkit semula?
Antelop Saiga.
Ia menjelajah padang rumput dari Eropah ke China suatu masa dulu.
Meragut rumput dan menyebarkan benih,
nomad ini mengekalkan
padang rumput terbesar di dunia selama milenia.
Sehingga tahun 1990-an,
apabila pemburuan haram menghapuskan kawanan.
Bilangannya berkurang lebih pantas berbanding mamalia lain.
Peragut rumput hilang,
padang rumput yang harapkannya pun hilang.
Sedekad kemudian, pemburuan Saiga diharamkan di seluruh kawasan.
Masa depan padang rumput terjamin jika beberapa pemandiri
boleh bangkit semula.
Harapan baharu.
Seekor menjadi tiga ekor.
Peragut rumput bersedia untuk menjelajah.
Nasib baik bukan bersendirian.
Ibu-ibu Saiga berkumpul di kawasan pemeliharaan.
Pada usia setahun, ibu melahirkan anak kembar,
dan kembar tiga.
Dengan kelahiran setiap tahun, bilangan kawanan berganda.
Dalam masa 20 tahun,
beberapa ribu pemandiri menjadi kawanan yang berjuta-juta ekor.
Generasi baharu bersedia menuntut semula rumah leluhurnya.
Berarak beribu batu setiap tahun.
Memberi nafas kepada padang rumput yang menjadi laluan.
Menjamin masa depan padang rumput kepada makhluk yang tinggal di sini.
Para sainitis melakukan pengiraan, dengan kembalinya 20 spesies mamalia besar
hampir suku daratan di Bumi akan hidup semula.
Hari ini, satu gerakan semakin rancak merentasi lebih 70 negara di serata dunia...
untuk mengembalikan landskap kepada penjaga semula jadi
dalam proses "perhutanan semula."
Dulu, di Tanah Basah Iberá Argentina, lebih sejuta ekar paya, hutan,
dan padang rumput penuh dengan lebih 4,000 spesies.
Namun, penternakan lembu mengusir hidupan liar
menyuramkan landskap yang meriah...
sehingga masuk zaman milenium...
apabila tanah ini kembali hidup.
Namun, sekarang, satu spesies menghalang pemulihan penuh.
Ketiadaan lembu menambahkan bilangan kapibara.
Roden seberat 45 kilogram...
memotong setiap tunas yang cuba tumbuh.
Maknanya pemulihan Iberá telah merosot.
Tikus gergasi ini tidak risau pun.
Ia sangat santai,
sampai terbaring.
Namun, semua itu bakal berubah.
Ini kurungan pemangsa paling digeruni di Afrika Selatan,
diburu di sini lebih 70 tahun lalu.
Jaguar ini boleh jadi jawapan kepada masalah kapibara.
Jaguar pula perlu memberi anak kembarnya makan.
Semuanya bergantung jika pembunuh ini boleh belajar memburu...
di sebalik pagar.
Jaguar pertama yang bebas berkeliaran sejak tahun 1950-an.
Semuanya milik jaguar...
jika ibu boleh hidupkan naluri pembunuh.
Mod selinap.
Tunduk.
Dekat.
Tunggu masa yang sesuai.
Hidup kapibara ini sangat santai.
Sampai sekarang.
Anak-anaknya menyaksikan persembahan hebat dan menjamah hidangan.
Ia akan menjadi ejen perubahan...
membuka potensi penuh landskap yang luas.
Keluarga pembunuh ini akan membawa kegerunan ke setiap tempat.
Kapibara akan kekal di dalam air, tempat lebih selamat.
Jika peragut rumput bergerak, tumbuhan boleh hidup...
jadi habitat baharu boleh muncul.
Lebih banyak spesies boleh kembali ke ladang lama ini...
membina hubungan sendiri, menambah daya tahan terhadap perubahan.
Jaringan hidup Iberá yang pulih
akan boleh bertahan lama pada masa akan datang.
Terima kasih atas kepulangan spesies penting.
Memperkasakan penyembuh alam
boleh melindungi kita daripada bahaya perubahan.
Padang bunga menambah bilangan lebah...
memberi kita suku bekalan makanan
walaupun dengan musim tidak terjangka.
Melindungi memerang laut, menyuburkan hutan kelpa,
yang melindungi pantai daripada laut yang semakin bergelora.
Peningkatan jumlah ikan paus menyuburkan lautan,
memberi sumber makanan kepada plankton
yang menangkap 10 bilion tan karbon setiap tahun.
Sama macam gabungan semua hutan hujan.
Apabila kita bantu alam, alam bantu kita.
Ada tanda-tanda harapan untuk sembuh.
Di Washington State,
laluan renangan salmon terhalang
oleh lebih 10,000 sekatan buatan manusia.
Bilangan beberapa spesies salmon menurun sebanyak 95 peratus.
Apabila kita melihat gambaran lebih besar,
hari ini, di sebatang sungai,
keadaan akan berubah.
Kempen untuk merobohkan empangan lama
mengubah laluan air di Amerika Utara.
Setakat ini, lebih 1,900 empangan telah dirobohkan.
Beribu-ribu batu sungai sekali lagi boleh mengalir dengan bebas.
Termasuk salmon.
Akhirnya, salmon sampai di kawasan peneluran leluhur.
Apabila salmon bertelur di sungai yang sejuk,
perjalanannya tamat.
Namun, legasi salmon akan kekal.
Seluruh generasi salmon menyerahkan tubuhnya.
Kematian salmon memberi nafas baharu kepada hutan.
Pemindahan nutrien yang luas dari lautan ke daratan,
dari satu kehidupan ke kehidupan seterusnya,
ialah nadi hutan.
Ia membekalkan lebih 80 peratus nitrogen yang diperlukan untuk membesar.
Anak-anak salmon akan berenang ke hilir sungai
untuk mulakan kitaran baharu.
Dengan bantuan kita, bilangan salmon akan bertambah,
mengekalkan seluruh jaringan hubungan...
dari gunung...
ke lautan.
Membawa harapan baharu kepada semua yang harapkannya.
Alam semula jadi boleh bantu memulihkan dunia...
jika kita beri peluang kepadanya.
Setiap makhluk penghubung berharga dalam jaringan hidup...
yang menjadi keperluan untuk kita.
Dalam dunia yang berhubung, setiap tindakan membawa kesan.
Pilihan yang kita buat sangat penting.
Berbekalkan ilmu baharu,
kita boleh ambil langkah untuk bantu alam memulihkan semula planet kita.
Sekarang masa
untuk bertindak.
Ini bukan lagi persoalan sama ada kita boleh menyelamatkan alam semula jadi,
tapi bolehkah alam menyelamatkan kita?
Terjemahan sari kata oleh Zarifah Kamarulhisham